ผงะ พบกระสุน M16-ซองปืนพก ซุกกระเป๋าเดินทาง ทิ้งในป่า ข้างทางรถไฟ 
หนุ่มเก็บของเก่า มุ่งหน้ากลับที่พัก ระหว่างทางพบกระเป๋าเดินทางสีดำ ถูกทิ้งในป่า จึงเก็บกลับมา เปิดดูผงะ พบภายในซุกกระสุนปืน M16 กว่า 50 นัด พร้อมซองปืนพกสั้น 3 ซอง จึงโทรแจ้งตำรวจตรวจสอบ-หาตัวเจ้าของ ดำเนินการตามกฎหมายเมื่อเวลา 18.00 น.วันที่ 7 ก.พ.63 ร.ต.อ.ธนัญชัย วงค์จำปา รองสารวัตรป้องกันปราบปราม สภ.นาจอมเทียน ได้รับแจ้งจากประชาชน พบกระเป๋าภายในมีกระสุนปืนยาวไม่ทราบขนาดจำนวนมาก ถูกทิ้งในป่าข้างทางรถไฟ หลังหมู่บ้านเอื้ออาทรนาจอมเทียน หมู่ 2 ต.นาจอมเทียน อ.สัตหีบ จ.ชลบุรี หลังรับแจ้งได้รายงานผู้บังคับบัญชาทราบ พร้อมประสานชุดสืบสวนลงตรวจสอบที่เกิดเหตุอยู่บริเวณป่าหญ้าเลียบทางรถไฟ หลังหมู่บ้านเอื้ออาทรนาจอมเทียน พบ นายชุมพล ยะบุญผลเจริญ อายุ 45 ปี อาชีพเก็บของเก่า ผู้พบเห็นกระเป๋าดังกล่าว ยืนรอให้การกับทางเจ้าหน้าที่ตำรวจ จากการตรวจสอบพบกระเป๋าเดินทางแบบหูหิ้วสีดำ สภาพเก่า ตรวจสอบภายในพบถุงสีเหลืองและสีขาวอยู่ภายใน บรรจุกระสุนปืนยาว ชนิด M16 จำนวน 55 นัด นอกจากนี้ยังพบซองปืนพกสั้น อีก 3 ซอง และม้วนวิดีโอพร้อมม้วนเทป เจ้าหน้าที่ตำรวจจึงทำการบันทึกภาพไว้เป็นหลักฐาน และนำกลับไปตรวจสอบอย่างละเอียดด้าน นายชุมพล ให้การว่า ขณะเดินกลับมาจากบ้านเอื้ออาทร เพื่อจะกลับมายังที่พักที่อยู่บริเวณเลียบทางรถไฟ และได้เดินเก็บของเก่ามาเรื่อยๆ จนเดินมาถึงบริเวณดังกล่าวพบกระเป๋าสีดำถูกทิ้งไว้ในป่า จึงเดินไปเก็บมา เพราะเห็นว่ามีสปริงเหล็กโผล่ออกมาจากกระเป๋า จึงคิดว่าเป็นเศษเหล็กจึงเก็บกลับมายังที่พัก เพื่อจะเปิดดูและทำการหยิบนำเอาถุงพลาสติกเทออกมา เพื่อเอาเศษเหล็กไปขาย แต่กลับพบลูกกระสุนปืนเป็นจำนวนมากรวมทั้งมีซองปืนพกอยู่ในกระเป๋าด้วย จึงได้รีบโทรแจ้งกับทางเจ้าหน้าที่ตำรวจมาตรวจสอบดังกล่าวเบื้องต้นเจ้าหน้าที่ตำรวจได้ทำการบันทึกภาพจุดที่พบกระเป๋าและคำให้การต่างๆ รวมทั้งรายละเอียดไว้เพื่อเป็นหลักฐาน ก่อนจะทำการบันทึกตรวจยึดเก็บรักษากระสุนปืนและสิ่งของทั้งหมด รวมทั้งกระเป๋าส่งเจ้าหน้าที่พิสูจน์หลักฐานทำการตรวจสอบต่อไป โดยชุดสืบสวนได้ลงพื้นที่ตรวจสอบกล้องวงจรปิดในจุดต่างๆ ใกล้เคียง และจุดที่พบกระเป๋า เพื่อติดตามหาเจ้าของมาสอบสวน ดำเนินการตามขั้นตอนกฎหมายต่อไป
หนุ่มเก็บของเก่า มุ่งหน้ากลับที่พัก ระหว่างทางพบกระเป๋าสีดำ ถูกทิ้งในป่า จึงเก็บกลับมา เปิดดูผงะ พบภายในซุกกระสุนปืน M16 กว่า 50 นัด จึงโทรแจ้งตำรวจตรวจสอบ-หาตัวเจ้าของ ดำเนินการตามกฎหมาย
กระสุนปืน,กระสุนM16,พบกระเป่าเดิยทาง,กระสุนปืนสงคราม,อาวุธสงคราม,ข่าวทั่วไป